钦定古今图书集成/明伦汇编/宫闱典/第048卷 > 武帝胡婕妤
## 钦定古今图书集成/明伦汇编/宫闱典/第048卷 > 武帝胡婕妤

按《宋书后妃传》：“武帝胡婕妤，讳道女，淮南人。义熙初，
为高祖所纳，生文帝五年，被谴赐死，时年四十二，葬
丹徒。高祖践阼，追赠婕妤。太祖即位，有司奏曰：‘臣闻
德厚者礼尊，庆深者位极。故閟宫既构，咏歌先妣，园
陵崇卫，聿追来孝。伏惟先婕妤，柔明塞渊，光备六列，
德昭坤范，训洽母仪，用能启祚圣明，奄宅四海，严亲’”
莫逮，天禄永违。臣等远准《春秋》，近稽汉晋，谨上尊号
曰“章皇太后”，陵曰“熙宁”，立庙于京师。太后兄子元庆，
位至奉朝请。